3. การประกอบธุรกิจ

1.  ลักษณะผลิตภัณฑ์หรือบริการ

3.1.1 การบริการรักษาพยาบาล

  โรงพยาบาลลานนาเป็นโรงพยาบาลที่ให้บริการรักษาโรคทั่วไปตลอด 24 ชั่วโมง
  โดยมีเจ้าหน้าที่ผลัดเปลี่ยนหมุนเวียนขึ้นปฏิบัติงานวันละ 3 ช่วงเวลา ช่วงละ 8 ชั่วโมง
  ซึ่งจะมีแพทย์ประจำและแพทย์ที่ปรึกษาผู้เชี่ยวชาญเฉพาะโรคทุกสาขาดังนี้

  ผู้ป่วยนอก โรงพยาบาลมีห้องตรวจผู้ป่วยนอก จำนวน 22 ห้อง
  ให้บริการตรวจรักษาโรคทั่วไปในทุกสาขาได้แก่

1. อายุรกรรม 2. ศัลยกรรมทั่วไป

3. ศัลยกรรมกระดูกและข้อ 4. ศัลยกรรมประสาท

5. สูติ-นรีเวชกรรม 6. คลีนิคมะเร็งเริ่มแรก

7. กุมารเวชกรรม 8. หู คอ จมูก

9. จักษุ 10. โรคผิวหนัง

11. จิตเวช 12. คลีนิคโรคภูมิแพ้

13. ปลูกถ่ายไต 14. กายภาพบำบัด

15. ทันตกรรม 16. อื่น ๆ

ผู้ป่วยใน โรงพยาบาลมีห้องพักผู้ป่วยที่สะอาดพร้อมด้วยเครื่องอำนวยความสะดวก
และมีอุปกรณ์ฉุกเฉินต่าง ๆ เพื่อบริการผู้ป่วยที่ต้องการเข้าพักรักษาตัวในโรงพยาบาล
แบ่งได้หลายประเภท ดังนี้

ประเภทห้องผู้ป่วย

 ประเภทห้องพัก จำนวนห้อง จำนวนเตียง 

1.  ห้องเดี่ยวพิเศษ (VIP) 4 2

2.  ห้องเดี่ยว 110 110

  3. ห้องคู่ 8 16

  รวมห้องพัก 122 128

  นอกจากนี้โรงพยาบาลยังมีเตียงเฉพาะผู้ป่วยที่ต้องการดูแลพิเศษ ดังนี้

4. ห้องผู้ป่วยหนัก (ICU) 5 10

5.  ห้องฟอกไต 1 2

6.  ห้องรอคลอด 1 4

7.  ห้องคลอด 2 2

8.  ห้องผ่าตัดเล็ก 1 1

9.  ห้องผ่าตัดใหญ่ 4 4

10. ห้องฉุกเฉิน 1 5

11. ห้องทันตกรรม 1 2

 รวมจำนวนทั้งสิ้น 138 158 

-8- รายงานการเปิดเผยข้อมูลประจำปี 2543

3.1.2 การบริการอื่น ๆ

  โรงพยาบาลมีหน่วยบริการอื่น ๆ ซึ่งเป็นหน่วยงานที่ช่วยสนับสนุนการรักษาพยาบาลผู้ป่วย ได้แก่

หน่วยเวชระเบียน-สถิติ รับผิดชอบบันทึก
จัดเก็บประวัติและรายงานการวินิจฉัยการตรวจรักษาและความคืบหน้าของผลการรักษาโรค
โดยการเก็บข้อมูลด้วยระบบคอมพิวเตอร์ เพื่อให้การรักษาโรคเป็นไปได้อย่างถูกต้อง
สามารถค้นหาข้อมูลได้รวดเร็วและให้ผู้มาใช้บริการได้รับประโยชน์สูงสุด

หน่วยจ่ายอ๊อกซิเจน โรงพยาบาลมีระบบจ่ายอ๊อกซิเจนเพื่อช่วยผู้ป่วยในกรณีฉุกเฉิน 2 ระบบ
คือระบบจ่ายทางท่อไปป์ไลน์
ซึ่งควบคุมโดยระบบอัตโนมัติที่สามารถจ่ายอ๊อกซิเจนโดยระบบท่อส่งไปยังห้องผ่าตัด ห้องไอซียู
และห้องพักผู้ป่วยโดยตรง และอีกระบบหนึ่งคือระบบอ๊อกซิเจนถัง
เพื่อให้บริการผู้ป่วยทั้งในและนอกสถานที่
ซึ่งทางโรงพยาบาลได้จัดให้มีเจ้าหน้าที่ควบคุมดูแลหน่วยจ่ายอ๊อกซิเจนนี้โดยเฉพาะ

หน่วยรถพยาบาลฉุกเฉิน โรงพยาบาลมีรถพยาบาลฉุกเฉิน (Ambulance)
ซึ่งติดตั้งอุปกรณ์ช่วยชีวิตผู้ป่วยและอุปกรณ์สื่อสารไว้พร้อม
โดยมีพนักงานขับรถและพยาบาลประจำที่พร้อมจะออกไปให้บริการรับ-ส่ง ผู้ป่วยได้ตลอด 24 ชั่วโมง
ปัจจุบันโรงพยาบาลมีรถพยาบาล Ambulance ให้บริการจำนวน 3 คัน และรถบริการอีกจำนวน 4
คัน ซึ่งจะให้บริการผู้ป่วย ทั้งในจังหวัดเชียงใหม่และต่างจังหวัด

แผนกห้องปฏิบัติการ โรงพยาบาลได้จัดห้องปฏิบัติการและอุปกรณ์เครื่องมือที่ทันสมัย
ควบคุมโดยนักเทคนิคการแพทย์เพื่อทำการตรวจวิจัยปัสสาวะ, อุจจาระ, น้ำไขสันหลัง,
น้ำในช่องปอด, น้ำในช่องท้อง ตลอดจนโลหิตของผู้ป่วย
เพื่อประกอบการวินิจฉัยซึ่งจะสำรองไว้สำหรับช่วยชีวิตผู้ป่วยในกรณีฉุกเฉิน
นอกจากนี้ยังมีการเพาะเชื้อเพื่อตรวจสอบชนิดของเชื้อโรค
และทดสอบหาตัวยาที่ทำลายเชื้อโรคที่ก่อให้เกิดความเจ็บป่วยนั้น ๆ
ซึ่งจะช่วยให้การบำบัดรักษาโรคเป็นไปได้อย่างรวดเร็วและมีประสิทธิภาพ

แผนกเอกซเรย์ รังสีแพทย์ประจำแผนกเอกซเรย์ร่วมกับนักรังสีเทคนิค
ช่วยกันควบคุมดูแลการเอกซเรย์ ทั้งด้วยเครื่องเอกซเรย์ธรรมดา และเครื่องเอกซเรย์คอมพิวเตอร์
เพื่อช่วยสนับสนุนการวินิจฉัยโรค ตลอดจนติดตามผลความก้าวหน้าในการรักษา

แผนกกายภาพบำบัด โรงพยาบาลจัดให้มีแผนกกายภาพบำบัดเพื่อการรักษาผู้ป่วย
ที่ต้องได้รับการฟื้นฟูสภาพร่างกายในส่วนต่าง ๆ
โดยจัดให้มีนักกายภาพบำบัดผู้เชี่ยวชาญเป็นผู้ควบคุมและดูแลอย่างใกล้ชิด

แผนกโภชนาการ โรงพยาบาลจัดให้มีนักโภชนาการ
ควบคุมดูแลการจัดเตรียมอาหารให้เหมาะสมกับผู้ป่วยแต่ละคน
และให้เป็นไปตามคำแนะนำของแพทย์ผู้รับผิดชอบดูแลรักษาผู้ป่วยในแต่ละราย

3.1.3 สิทธิหรือข้อจำกัดในการประกอบธุรกิจ (ถ้ามี)

  บัตรส่งเสริมการลงทุน

  โรงพยาบาลได้รับสิทธิการขอรับการส่งเสริมการลงทุน (BOI) โดยได้รับบัตรส่งเสริมเมื่อวันที่
  28 ตุลาคม 2540 ในประเภทกิจการสถานพยาบาล สำหรับโครงการก่อสร้างอาคารผู้ป่วย 3

สิทธิประโยชน์สำคัญที่ได้รับ, เงื่อนไขของบัตร และระยะเวลา

1.  ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการเฉพาะตำแหน่งหน้าที่การทำงาน

2.  ได้รับยกเว้นอากรขาเข้าสำหรับเครื่องจักร ซึ่งจะต้องนำเข้ามาภายในวันที่ 25 ธันวาคม
    2542

-9- รายงานการเปิดเผยข้อมูลประจำปี 2543

3.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาห้าปี
    นับแต่วันที่เริ่มมีรายได้จากการประกอบกิจการนั้น ๆ

4.  ได้รับการยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลมาตรา
    31
    ไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริมยกเว้นภาษีเงินได้นิติบุคคลนั้น

5.  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี

6.  ได้รับอนุญาตให้หักค่าขนส่ง ค่าไฟฟ้า และค่าประปา
    สองเท่าของค่าใช้จ่ายดังกล่าวเป็นระยะเวลาสิบปี
    นับแต่วันที่เริ่มมีรายได้จากการประกอบกิจการ

7.  ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

8.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

9.  จะต้องเริ่มงาน เช่น เริ่มการก่อสร้าง
    และจะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 30
    เดือน นับแต่วันที่ออกบัตรส่งเสริม (หมดอายุ 28 เมษายน 2543)

10. ทางบริษัทฯ ตัดสินใจที่จะไม่ดำเนินการตามโครงการ ดังนั้นสิทธิดังกล่าวเป็นอันยกเลิกไป

3.1.4 สิทธิอื่น ๆ

โรงพยาบาลไม่มีสิทธิประโยชน์อื่นใด

3.1.5 ข้อจำกัดในการประกอบธุรกิจ

  โรงพยาบาลไม่มีข้อจำกัดในการดำเนินธุรกิจ

3.2 การตลาดและภาวะการแข่งขัน

3.2.1 นโยบายและลักษณะการตลาดของการบริการ

กลยุทธ์ทางการตลาด ปัจจุบันบริษัทได้กำหนดนโยบายและกลยุทธ์ทางการตลาด ดังนี้

1. พยายามเน้นลูกค้าประกันให้มากขึ้น ทั้งลักษณะของการประกันบุคคล และการประกันกลุ่ม

2. เน้นการจัดกิจกรรมให้มากขึ้นเพื่อเสริมสร้างภาพลักษณ์
ซึ่งจะเน้นการจัดกิจกรรมร่วมกับองค์กรภายนอก เช่น หน่วย

งานราชการ, สถานศึกษา และองค์กรเอกชนต่าง ๆ เป็นต้น ซึ่งจะเป็นการช่วยลดค่าใช้จ่าย
และได้กลุ่มเป้าหมายตามที่

กำหนด

3.  มุ่งเน้นการให้บริการที่ประทับใจ โดยได้ดำเนินโครงการพัฒนาบุคลากรให้แก่พนักงานทุกระดับ
    เพื่อยกมาตรฐานคุณภาพการให้บริการแก่ผู้มารับบริการ อันจะส่งผลให้เกิดความประทับใจ

4.  เสริมสร้างภาพลักษณ์ให้โรงพยาบาลในด้านการช่วยเหลือสังคม โดยร่วมมือกับองค์กรต่าง ๆ
    ในการออกหน่วยแพทย์เคลื่อนที่, ให้ความรู้เกี่ยวกับสุขภาพ เป็นต้น
    เพื่อเป็นการเผยแพร่ชื่อเสียงและภาพพจน์ของโรงพยาบาล โดยผ่านทางสื่อต่าง ๆ เช่น
    โทรทัศน์ วิทยุ หนังสือพิมพ์ วารสาร แผ่นพับ เป็นต้น

5.  ลดค่าใช้จ่ายในด้านการดำเนินงาน แต่ให้เพิ่มประสิทธิภาพในการให้บริการทุก ๆ ด้าน
    ทั้งทางด้านการรักษาพยาบาลและการบริการ

-10- รายงานการเปิดเผยข้อมูลประจำปี 2543

  อย่างไรก็ตามในการแข่งขันกับคู่แข่งขันในตลาดการให้บริการสุขภาพนั้น
  โรงพยาบาลลานนาเป็นโรงพยาบาลที่มีจุดเด่นซึ่งเป็นข้อที่ได้เปรียบคู่แข่งคือบรรยากาศ
  สภาพแวดล้อม โดยมีพื้นที่กว้างกว่า 10 ไร่ ซึ่งสามารถจัดบรรยากาศให้เป็นพื้นที่สีเขียว
  สามารถเป็นที่ผ่อนคลายให้กับผู้มาใช้บริการได้
  ส่วนข้อเสียเปรียบซึ่งถือเป็นจุดด้อยของโรงพยาบาลคือทำเลที่ตั้งอยู่นอกเมือง
  ทำให้เกิดความไม่สะดวกแก่ผู้มาใช้บริการ

  สำหรับกลุ่มลูกค้าเป้าหมายของโรงพยาบาลลานนา สามารถแบ่งได้เป็น 3 กลุ่มใหญ่ ๆ ดังนี้

1.  ประชาชนทั่วไปในเขตจังหวัดเชียงใหม่ และจังหวัดใกล้เคียง

2.  พนักงานบริษัท, หน่วยงานต่าง ๆ ที่มีสวัสดิการรักษาพยาบาล และ Corporate contacts

3.  ประกันต่าง ๆ เช่น ประกันสุขภาพ, พ.ร.บ. , กองทุนเงินทดแทน และประกันสังคม

แต่เนื่องจากวิกฤตการณ์ทางเศรษฐกิจที่ประเทศไทยประสบมาตั้งแต่ปี 2540
ทำให้กลุ่มลูกค้าที่แบ่งตามประเภทนั้นเปลี่ยนโครงสร้างไป
ภาวะเศรษฐกิจขาลงของประเทศทำให้ทุกธุรกิจต้องประสบปัญหาด้วยเช่นกัน
สถานประกอบการทุกแห่งพยายามที่จะลดต้นทุนการผลิตรวมทั้งค่าใช้จ่ายของบริษัทลง
และค่าใช้จ่ายด้านสวัสดิการของเจ้าหน้าที่ได้มีทางออกที่รองรับบริษัทอยู่คือ สวัสดิการประกันสังคม
ดังนั้นแทบทุกบริษัทที่เคยมีสวัสดิการค่ารักษาพยาบาลให้พนักงาน
หรือที่เคยซื้อประกันสุขภาพก็ลดค่าใช้จ่ายส่วนนี้ลง
โดยการนำพนักงานเข้าใช้สวัสดิการประกันสังคมแทน
เพราะเป็นทางออกเดียวที่มีรองรับอยู่ในปัจจุบัน

และทุกโรงพยาบาลไม่ว่าจะเป็นโรงพยาบาลของรัฐบาลหรือเอกชนในจังหวัดเชียงใหม่
มีแนวโน้มว่าจะเข้ามาแย่งชิงลูกค้าประกันสังคมกันมากขึ้น
เพราะเป็นกองทุนทีมีเงินอยู่แล้วจำนวนมาก
ขึ้นอยู่กับว่าโรงพยาบาลใดจะใช้กลยุทธ์ผันเงินจากกองทุนนี้เข้ามาเป็นรายได้ของโรงพยาบาลให้ได้มากที่สุด

การดำเนินการให้เป็นไปตามเป้าหมาย

เพื่อให้การทำตลาดบรรลุตามเป้าหมายคือเพิ่มจำนวนลูกค้า 3 ประเภทดังกล่าวมาแล้ว
โรงพยาบาลเน้นการทำการตลาดโดยใช้หลักการใหญ่ ๆ 2 ประการคือ

1.  การทำตลาดเชิงรุก

2.  การทำตลาดเชิงรับ

1. การทำตลาดเชิงรุก

โรงพยาบาลมีการดำเนินงานการทำตลาดเชิงรุกโดยจัดให้มีการทำแผนการตลาดไว้ทั้งปี
ในรูปแบบของโครงการต่าง ๆ บางโครงการให้ผลโดยตรงเห็นผลเป็นรูปธรรมชัดเจน
บางโครงการใช้เวลาและให้ผลทางนามธรรม สร้างระบบผูกพันระหว่างผู้รับบริการ
ทุกโครงการมีเป้าหมายคือการเพิ่มลูกค้า โดยแต่ละโครงการมีแผนปฏิบัติการแต่ละเดือนไว้
มีการวัดผลทุก 6 เดือน และมีการนำผลมาวิเคราะห์เพื่อเป็นข้อมูลการทำแผนการตลาดในปีต่อ ๆ
ไป

2. การทำตลาดเชิงรับ

กิจการโรงพยาบาล
คือการขายบริการการรักษาพยาบาลที่มีพื้นฐานทางวิชาชีพที่เกี่ยวข้องกับร่างกายมนุษย์และชีวิตของมนุษย์
พื้นฐานทางวิชาชีพแต่เพียงอย่างเดียวไม่สามารถตอบสนองภาวะของการตลาดในโลกปัจจุบันนี้ได้
สภาพเศรษฐกิจ
สังคมและการเมืองที่เปลี่ยนแปลงทำให้ต้องพัฒนาขบวนการให้บริการที่สร้างความพึงพอใจแก่ผู้มารับบริการ
ดังนั้นการทำการตลาดเชิงรับของโรงพยาบาล จึงขึ้นอยู่กับ 3 ประการหลักคือ

-11- รายงานการเปิดเผยข้อมูลประจำปี 2543

1.  การบริการด้านการแพทย์และการพยาบาลที่มีคุณภาพ

2.  การบริการที่ตอบสนองสิทธิประโยชน์ของผู้รับบริการ

3.  การบริการข้อมูลข่าวสารที่เป็นจริงที่ผู้รับบริการมีสิทธิที่จะรู้

นโยบายการตั้งราคาของบริษัทฯ

  บริษัท เชียงใหม่ธุรกิจการแพทย์ จำกัด (มหาชน)
  ได้ใช้นโยบายการตั้งราคาโดยมุ่งเน้นความสำคัญที่การแข่งขัน (Competition Oriented
  Pricing) โดยการตั้งราคาให้ต่ำกว่าคู่แข่งขัน สาเหตุหลักที่บริษัทฯ
  ต้องเลือกใช้นโยบายดังกล่าวเพื่อ

1.  ต้องการขยายส่วนแบ่งทางการตลาด

2.  ต้องการรักษาฐานลูกค้าเดิมไว้

3.  เนื่องจากสถานที่ตั้งของบริษัทฯ อยู่นอกเมืองกว่าโรงพยาบาลคู่แข่ง

  ดังนั้นจึงต้องจูงใจด้วยการตั้งราคาต่ำกว่า

การจำหน่ายและช่องทางการจำหน่าย

  โรงพยาบาลลานนาเป็นโรงพยาบาลเอกชนที่เปิดให้บริการรักษาพยาบาลแก่ประชาชนทั่วไป
  สถานที่ทำการ

โรงพยาบาล ตั้งอยู่เลขที่ 1 ถนนสุขเกษม ตำบลป่าตัน แขวงนครพิงค์ อำเภอเมือง
จังหวัดเชียงใหม่ ผู้มาใช้บริการของ

โรงพยาบาลสามารถเดินทางมาโรงพยาบาลด้วยตนเอง
หรือจะเรียกใช้บริการรถพยาบาลซึ่งได้จัดเตรียมไว้พร้อมที่จะให้

บริการตลอด 24 ชั่วโมง ทั้งในเขตอำเภอเมืองเชียงใหม่และต่างจังหวัด

  นอกจากนี้โรงพยาบาลยังเปิดบริการรับผู้ป่วยส่วนตัวของแพทย์ภายนอก
  ซึ่งสามารถส่งผู้ป่วยเข้ามารับการ

รักษาพยาบาล ณ โรงพยาบาลลานนาได้
อีกทั้งมีการให้เครดิตการรักษาพยาบาลแก่บริษัทและโรงงานต่าง ๆ ทั้งในจังหวัด

เชียงใหม่ และจังหวัดใกล้เคียง ที่สามารถส่งพนักงานมาเข้ารับการรักษาได้ตลอดเวลา

ลักษณะของลูกค้าและความสัมพันธ์

  ลูกค้าที่เป็นกลุ่มเป้าหมายของโรงพยาบาลได้แก่

1.  ประชาชนทั่วไปในเขตจังหวัดเชียงใหม่และจังหวัดใกล้เคียงในเขตภาคเหนือตอนบน ตลอดจน

  นักท่องเที่ยว

2.  หน่วยงาน, บริษัท, โรงงานต่าง ๆ ในเขตจังหวัดเชียงใหม่และจังหวัดใกล้เคียง
    โดยโรงพยาบาลจะให้สิทธิประโยชน์กับหน่วยงานที่เปิดเครดิตการรักษาพยาบาลกับโรงพยาบาล
    ในรอบปีที่ผ่านมามี

จำนวนหน่วยงานที่เปิดเครดิตและมาใช้บริการ รวมประมาณ 100 แห่ง จำนวนพนักงานที่มาใช้

บริการประมาณสองหมื่นกว่าคนซึ่งสิทธิพิเศษที่โรงพยาบาลให้กับหน่วยงานที่เปิดเครดิตดังกล่าวคือ

-   ลดพิเศษให้สำหรับค่าห้อง, ค่าตรวจแพทย์, ค่าเอกซเรย์, ค่าตรวจทางห้องปฏิบัติการ
    และค่าตรวจคลื่นไฟฟ้าหัวใจ รวมถึงค่ายา

-   เสนอโครงการตรวจสุขภาพประจำปีของพนักงานในราคาประหยัด

-12- รายงานการเปิดเผยข้อมูลประจำปี 2543

3.2.2 ภาวะอุตสาหกรรมและการแข่งขัน

ประเทศไทยได้ผ่านช่วงที่มีการขยายตัวทางเศรษฐกิจอย่างมากตั้งแต่ พ.ศ. 2533-2538
โดยมีการไหลเข้าออกของเงินตราต่างประเทศอย่างเสรี
แต่เมื่อเกิดปัญหาเกี่ยวกับการลดค่าเงินบาทเนื่องจากต่างประเทศดึงเงินกลับจากการขาดความเชื่อมั่นในสภาวะเศรษฐกิจไทย
ทำให้ประเทศขาดเงินตราต่างประเทศที่ใช้ในการติดต่อค้าขายระดับประเทศ
จนต้องมีการกู้เงินจากกองทุนการเงินระหว่างประเทศ (International Monetary Fund,
IMF) เพื่อใช้ในการพยุงฐานะทางการเงินของประเทศ ในช่วง 2-3 ปีที่ผ่านมา
จึงเป็นช่วงเศรษฐกิจถดถอยของประเทศ
การขยายตัวทางเศรษฐกิจโดยรวมมีอัตราเป็นลบส่งผลกระทบต่อทุกภาคของการทำธุรกิจ
แม้แต่ธุรกิจโรงพยาบาลเอกชนย่อมได้รับผลกระทบไปด้วย
และมีผลค่อนข้างรุนแรงจนต้องมีการปรับตัวขนานใหญ่เพื่อให้ธุรกิจดำเนินต่อไปได้

โรงพยาบาลเอกชนทั้งหลายต่างได้รับผลจากการหดตัวของเศรษฐกิจต้องหยุดการขยายตัวเป็นส่วนใหญ่
และหาทางประหยัดรายจ่ายทุกวิถีทาง จำนวนผู้ป่วยที่มารับบริการก็ลดลง แต่ในปีที่ผ่านมาหลาย ๆ
แห่งเริ่มมียอดผู้มารับบริการเพิ่มขึ้นรวมทั้งการปรับตัวให้เข้ากับสภาวะการณ์ที่เกิดขึ้น
ส่งผลดีในการประหยัดรายจ่ายและการบริหารจัดการที่มีประสิทธิภาพมากขึ้น
เนื่องจากธุรกิจโรงพยาบาลเอกชนเป็นธุรกิจที่มีลักษณะพิเศษบางประการต่างจากธุรกิจอื่น
ถึงแม้จำเป็นต้องทำเพื่อให้มีกำไรเช่นเดียวกับการประกอบธุรกิจทั่วไป
แต่ก็เป็นธุรกิจที่ต้องทำงานกับความเป็นความตายสุขภาพของผู้คน
ดังนั้นจึงไม่อาจคำนึงถึงผลกำไรแต่เพียงอย่างเดียว การรักษาผู้ป่วย
จึงต้องดำเนินไปเสมอโดยไม่คิดถึงความแตกต่างทางชนชาติ สีผิว หรือแม้แต่ฐานะทางเศรษฐกิจ
โรงพยาบาล
ต้องค้นคว้าหาทางให้เกิดการบริการที่ดีที่สุดเพื่อเป็นการรับประกันต่อลูกค้าที่มารับบริการทุกคนว่าจะได้รับสิ่งที่ดีที่สุดต่อสุขภาพตนเองเท่าที่โรงพยาบาลจะจัดหาให้ได้กลับไป

  ณ สิ้นปี พ.ศ. 2543
  จากการสำรวจของสำนักงานสาธารณสุขจังหวัดเชียงใหม่มีการบันทึกรายงานว่า

โรงพยาบาลในจังหวัดเชียงใหม่ที่มีเตียงรับผู้ป่วยไว้ค้างคืนมีทั้งสิ้นจำนวน 46 แห่ง
ในจำนวนนี้เป็นโรงพยาบาลเอกชนประเภททั่วไป จำนวน 16 แห่ง และมี 8 แห่ง
ที่เป็นโรงพยาบาลขนาด 100 เตียงขึ้นไป ในระดับเดียวกับโรงพยาบาลลานนา
ดังปรากฏในตารางเปรียบเทียบจำนวนเตียงที่ขึ้นทะเบียน
และจำนวนเตียงที่เปิดให้บริการจริงในระหว่างปี 2543 ดังนี้

-13- รายงานการเปิดเผยข้อมูลประจำปี 2543

  ตารางแสดงการเปรียบเทียบจำนวนเตียงที่ขึ้นทะเบียนและจำนวนเตียงที่เปิดให้บริการ

2543 2542

โรงพยาบาล จำนวนเตียง จำนวนเตียง จำนวนเตียง จำนวนเตียง (ที่ขึ้นทะเบียน)
(ที่เปิดให้บริการ) (ที่ขึ้นทะเบียน) (ที่เปิดให้บริการ)

โรงพยาบาลลานนา 180 167 180 167

โรงพยาบาลเชียงใหม่ราม 1 350 350 350 350

โรงพยาบาลเชียงใหม่ราม 2 130 130 130 100

โรงพยาบาลแมคคอร์มิค 600 600 600 600

โรงพยาบาลรวมแพทย์ 120 120 120 120

โรงพยาบาลช้างเผือก 101 101 101 101

โรงพยาบาลเซ็นทรัลเมมโมเรียล 150 150 150 150

โรงพยาบาลราชเวช 100 100 100 100

อื่น ๆ 109 109 109 109

รวม 1,840 1,827 1,840 1,797

จากตัวเลขที่ได้จากการสำรวจของสำนักงานสาธารณสุขจังหวัดเชียงใหม่
ปรากฏว่าจำนวนเตียงที่ขึ้นทะเบียนของโรงพยาบาลเอกชนในจังหวัดเชียงใหม่ ณ สิ้นปี 2543
มีจำนวนเท่ากับปี 2542 คือ 1,840 เตียง ส่วนจำนวนเตียงที่เปิดให้บริการเพิ่มขึ้นเป็น 1,827
เตียง จาก 1,797 เตียง

การแข่งขัน

จากสาเหตุภาวะทางเศรษฐกิจถดถอยของประเทศในช่วงที่ผ่านมา
จึงทำให้การขยายตัวทางเศรษฐกิจโดยรวมมีอัตราเป็นลบ ส่งผลกระทบต่อทุกภาคของการทำธุรกิจ
แม้แต่ธุรกิจโรงพยาบาลเอกชนย่อมได้รับผลกระทบไปด้วยอย่างหลีกเลี่ยงไม่ได้
และมีผลค่อนข้างรุนแรงจนต้องมีการปรับตัวขนานใหญ่เพื่อให้ธุรกิจดำเนินต่อไปได้
ดังนั้นจากสาเหตุดังกล่าวจึงส่งผลกระทบต่อภาวะอุตสาหกรรมและการแข่งขันกันอย่างรุนแรงของธุรกิจโรงพยาบาลเอกชน
ในปี 2543 ที่ผ่านมาดังนี้

1.  การขยายตัวของโรงพยาบาลเอกชน

  โรงพยาบาลเอกชนเกือบทุกแห่งต้องประสบปัญหาเกี่ยวกับการขยายตัวและต้องชะลอโครงการต่าง
  ๆ ออกไป รวมทั้งมีโรงพยาบาลเอกชนหลายแห่งปิดกิจการ
  เนื่องจากภาวะเศรษฐกิจและการแข่งขันที่รุนแรง ทำให้รายได้และยอดขายลดลง
  ส่วนต้นทุนกลับสูงสวนกระแสกัน กำลังซื้อของลูกค้าที่มาใช้บริการการรักษากลับลดลง
  ยิ่งทำให้การแข่งขันของโรงพยาบาลเอกชนสูงขึ้น เมื่อเทียบกับปีก่อน

2.  อำนาจการซื้อของประชาชนลดลง

  เนื่องจากภาวะเศรษฐกิจถดถอย ธุรกิจหลายแห่งปิดตัวลง ปริมาณคนว่างงานสูงขึ้น
  และผู้บริหารตลอดจนพนักงานทั้งในภาครัฐและเอกชนหลายแห่งถูกลดเงินเดือน
  และสวัสดิการลงเพื่อความอยู่รอดขององค์กร
  จึงเป็นสาเหตุใหญ่ที่ส่งผลให้ประชาชนส่วนใหญ่ต้องลดค่าใช้จ่ายที่ไม่จำเป็นลง
  ประการหนึ่งโดยการหันไปใช้บริการการรักษาพยาบาลของโรงพยาบาลรัฐบาลแทน
  เนื่องจากมีค่าใช้จ่ายที่ต่ำกว่าโรงพยาบาลเอกชน
  ซึ่งต้องปรับราคาเพิ่มขึ้นตามต้นทุนและค่าใช้จ่ายที่สูงขึ้น

  -14- รายงานการเปิดเผยข้อมูลประจำปี 2543

3.  นโยบายการลดค่าใช้จ่ายของภาครัฐ

  ตามพระราชบัญญัติกฤษฎีกาการเบิกค่ารักษาพยาบาลของข้าราชการ
  มีข้อจำกัดในเรื่องการพิจารณาการเบิกจ่ายค่ารักษาพยาบาลในสถานพยาบาลเอกชนมากขึ้น
  ทำให้ข้าราชการหันไปใช้บริการของโรงพยาบาลรัฐบาลแทน

4.  โครงการประกันสังคม

  เนื่องจากภาวะเศรษฐกิจที่ชะลอตัว รวมทั้งปัญหาประชาชนขาดกำลังซื้อ
  จึงทำให้โรงพยาบาลเอกชนหันมาให้ความสำคัญกับลูกค้าประกันสังคมตามพระราชบัญญัติแรงงานและสวัสดิการสังคมอย่างจริงจัง
  โดยมุ่งหวังให้เป็นกลุ่มลูกค้าหลักในระยะยาว
  จะเห็นได้ว่าที่ผ่านมาจังหวัดเชียงใหม่มีโรงพยาบาลเอกชนที่เข้าโครงการประกันสังคมเพิ่มมากขึ้น
  ขณะที่กลุ่มผู้ประกันตนยังคงมีจำนวนเท่าเดิม จึงทำให้เกิดการแข่งขันที่รุนแรงขึ้น

5.  การปรับปรุงการให้บริการของโรงพยาบาลรัฐบาล

  เนื่องจากโรงพยาบาลรัฐบาลได้มีการปรับปรุงทางด้านการให้บริการที่ดีขึ้น
  เพื่อแข่งขันกับการให้บริการของโรงพยาบาลเอกชน
  ดังนั้นจึงเป็นอีกสาเหตุหนึ่งที่ทำให้ผู้มาใช้บริการส่วนหนึ่งเลือกใช้บริการของรัฐบาลแทน
  เนื่องจากมีค่าใช้จ่ายที่ถูกกว่าและการให้บริการมีมาตรฐานเทียบเท่าโรงพยาบาลเอกชน

ปัจจัยแห่งความสำเร็จ (Key Success Factors)

อย่างไรก็ดีท่ามกลางวิกฤติการณ์ทางเศรษฐกิจที่เกิดขึ้น บริษัทฯ
ได้ตระหนักและมีการปรับตัวในความเปลี่ยนแปลงต่อภาวะอุตสาหกรรมและการแข่งขันที่เกิดขึ้น
เพื่อให้เป็นข้อได้เปรียบของบริษัทฯ
รวมทั้งเป็นการรักษาฐานลูกค้าเก่าและขยายฐานลูกค้าใหม่ให้บริษัทฯ ต่อไป
โดยกลยุทธ์หรือปัจจัยแห่งความสำเร็จของผู้ประกอบการ (Key Success Factors) ที่บริษัทฯ
นำมาใช้ในการแข่งขันคือ

1.  นโยบายทางด้านการพัฒนาบุคลากร

  โรงพยาบาลลานนาได้เปิดให้บริการมานานกว่า 24 ปี โดยบริษัทฯ
  ได้มุ่งเน้นนโยบายทางด้านการพัฒนาบุคลากรมาโดยตลอด

2.  นโยบายด้านการตลาด

  ได้มีการขยายการบริการเข้าสู่ชุมชน เพื่อตอบสนองความต้องการของลูกค้า
  ทำให้มีกลุ่มลูกค้ามาใช้บริการมากขึ้น
  รวมทั้งได้มีการประชาสัมพันธ์และเข้าร่วมกิจกรรมของชุมชนเพื่อประโยชน์ต่อสังคม
  รวมทั้งโรงพยาบาลได้มุ่งเน้นให้ดำเนินตามกลยุทธทางการตลาด
  ตามนโยบายที่ตั้งไว้อย่างเคร่งครัดรวมทั้งได้ทำโครงการขยายเครือข่าย,
  คลีนิคเครือข่ายตามอำเภอรอบนอกของจังหวัดเชียงใหม่ และจังหวัดใกล้เคียงเพื่อขยายฐานลูกค้า

  3. นโยบายทางด้านการบริหารงาน

3.  ได้มีนโยบายให้ลดค่าใช้จ่ายในการดำเนินงานลง แต่เพิ่มประสิทธิภาพในการบริการทุก ๆ ด้าน
    ทั้งด้านการรักษาพยาบาลและการให้บริการ

  -15- รายงานการเปิดเผยข้อมูลประจำปี 2543

  4. นโยบายด้านคุณภาพ

  ดำเนินโครงการพัฒนาบุคลากรแก่พนักงานทุกระดับ เพื่อยกมาตรฐานคุณภาพการให้บริการ
  เพื่อสร้างความพึงพอใจและประทับใจแก่ผู้มารับบริการ
  โดยโรงพยาบาลได้รับใบรับรองคุณภาพการบริการ ISO 9002 เมื่อวันที่ 25 พฤศจิกายน 2542
  และปัจจุบันกำลังดำเนินโครงการ Hospital Accreditation (HA)

3.3 การผลิต-การจัดหาผลิตภัณฑ์เพื่อจำหน่าย

  บมจ. เชียงใหม่ธุรกิจการแพทย์ ประกอบด้วยอาคารผู้ป่วยจำนวน 2 อาคาร
  สามารถรับผู้ป่วยได้จำนวน 180 เตียง โดยเปิดให้บริการตลอด 24 ชั่วโมง

(1) กำลังการผลิตและปริมาณการผลิต

  ในรอบระยะเวลา 3 ปีที่ผ่านมาและงวดล่าสุด ในการให้บริการได้เต็มที่ (กะที่ผลิตได้)
  และจำนวนประมาณการให้บริการจริง ตั้งแต่ปี 2541-2543 มีรายละเอียดดังนี้

  ตารางกำลังการให้บริการและปริมาณการให้บริการจริง

ปี 2541 ปี 2542 ปี 2543

กำลังการให้บริการเต็มที่

ผู้ป่วยใน (เตียง) 43,800 43,800 43,800

ผู้ป่วยนอก 131,400 131,400 131,400

ปริมาณการให้บริการจริง

ผู้ป่วยใน (เตียง) 29,568 25,758 23,318

ผู้ป่วยนอก 83,724 84,280 97,815

การใช้กำลังการให้บริการ (%)

ผู้ป่วยใน (เตียง) 67.51 58.81 53.24

ผู้ป่วยนอก 63.72 64.14 74.44

อัตราเพิ่มของปริมาณการให้บริการ (%)

ผู้ป่วยใน (เตียง) (20.00) (12.89) (9.47)

ผู้ป่วยนอก (11.70) 0.66 16.06

หมายเหตุ รอบระยะเวลาบัญชี 1 มกราคม ถึง 31 ธันวาคม

(2) วัตถุดิบและผู้จำหน่ายวัตถุดิบ (Supplier)

วัตถุดิบและผู้จำหน่ายวัตถุดิบในรอบระยะเวลา 3 ปีที่ผ่านมา
และงวดล่าสุดที่ใช้ในการให้บริการรักษาพยาบาลของ

โรงพยาบาลลานนา สามารถแบ่งออกได้เป็น 2 กลุ่ม ได้แก่

-16- รายงานการเปิดเผยข้อมูลประจำปี 2543

(ก) ยาและเวชภัณฑ์ ยาและเวชภัณฑ์ทั้งหมดที่โรงพยาบาลใช้ แบ่งออกเป็น 4 ประเภท ได้แก่

1) ยาปราศจากเชื้อ 2) ยาเม็ด

3) ยาน้ำ 4) ยาใช้ภายนอก

ซึ่งโรงพยาบาลจะสั่งซื้อจากบริษัทผู้จัดจำหน่ายในประเทศทั้งสิ้น โดยจะทำการสั่งซื้อล่วงหน้าประมาณ
1 เดือน
บริษัทผู้จัดจำหน่ายจะจัดส่งยาและเวชภัณฑ์ให้แก่โรงพยาบาลได้ในแต่ละเดือนตามจำนวนที่ต้องการ
ในราคาที่กำหนดไว้ล่วงหน้า หากจะมีการเปลี่ยนแปลงราคา
บริษัทผู้จำหน่ายจะต้องแจ้งให้โรงพยาบาลทราบล่วงหน้าอย่างน้อยหนึ่งเดือน

(ข) วัสดุสิ้นเปลืองทางการแพทย์ นอกจากยาและเวชภัณฑ์แล้ว ในการรักษาพยาบาลยังต้องใช้วัสดุ
สิ้นเปลืองทางการแพทย์เป็นจำนวนมาก ได้แก่วัสดุประเภทผ้าก๊อส, สำลี, เข็มฉีดยา,
กระบอกฉีดยา, สายให้น้ำเกลือ, เข็มเย็บแผลและไหมเย็บแผลชนิดต่าง ๆ ใบมีดผ่าตัด เป็นต้น
การสั่งซื้อมีหลักเกณฑ์และวิธีปฏิบัติเช่นเดียวกับการสั่งซื้อยาและเวชภัณฑ์

ตาราง : มูลค่าการสั่งซื้อยาและเวชภัณฑ์จากบริษัทผู้จัดจำหน่าย 10 รายใหญ่

บริษัท 2541 2542 2543

พันบาท % พันบาท % พันบาท %

1. บริษัทดีทแฮล์ม จำกัด 6,512 23.34 6,246 21.22 5,474 22.03

2. บริษัทซิลลิคฟาร์มา จำกัด 6,956 24.94 6,679 22.69 5,277 21.24

3. บริษัทโอลิค จำกัด 2,143 7.68 1,741 5.91 1,660 6.68

4. บริษัทสยามฟาร์มาซูติคอล จำกัด - - 671 2.28 866 3.48

5. บริษัท บี. แอล. เอ็ช. เทรดดิ้ง จำกัด 1,362 4.88 1,162 3.95 863 3.47

6. บริษัทอาร์เอ็กซ์ จำกัด - - 640 2.17 680 2.74

7. บริษัทบริสตอลไมเยอร์ จำกัด 694 2.49 548 1.86 374 1.51

8. บริษัท ส.เจริญเภสัชเทรดดิ้ง จำกัด 540 1.81 328 1.11 338 1.36

9. บริษัท สมิธแอนด์เนฟฟิว จำกัด - - - - 291 1.17

10. บริษัท ไบโอฟาร์ม เคมีคัลส์ จำกัด - - - - 271 1.09

11. ร้านดาราเภสัช - - 686 2.33 - -

12. บริษัทแกล็กโซ จำกัด 1,755 6.29 677 2.30 - -

13. บริษัทเบอริงเกอร์อินเกลไฮม์ จำกัด 680 2.44 649 2.20 - -

14. บริษัทเอเพ็กซ์เฮลท์แคร์ จำกัด 786 2.82 583 1.98 - -

15. อื่น ๆ 6,468 23.17 8,827 29.99 8,756 35.24

รวม 27,896 100.00 29,437 100.00 24,850 100.00

-17- รายงานการเปิดเผยข้อมูลประจำปี 2543

ตาราง แสดงมูลค่าการสั่งซื้ออุปกรณ์และวัสดุสิ้นเปลืองทางการแพทย์

จากผู้จัดจำหน่าย 10 รายใหญ่

2541 2542 2543

บริษัท พันบาท % พันบาท % พันบาท %

1.  บริษัทเจดีเอช บอร์เนียว จำกัด - - 817 5.78 1,736 11.88

2.  บริษัทดีทแฮล์ม จำกัด 770 7.27 930 6.58 825 5.65

3.  บริษัทจอห์นสัน แอนด์จอห์นสัน 626 5.91 619 4.38 724 4.95

4.  บริษัทบางกอกยูนิเทรด จำกัด 490 4.63 686 4.85 526 3.60

5.  บริษัทอินเตอร์เมดิคอล จำกัด - - - - 472 3.23

6.  บริษัทไทยอินดัสเตรียลแก๊ส 416 3.93 407 2.88 411 2.81

7.  บริษัทล้านนาเมดิคัลแล็ป 397 3.75 432 3.06 392 2.68

8.  บริษัทไทยดีไวซ์กรุ๊ป จำกัด 269 2.54 343 2.43 313 2.14

9.  บริษัทโรงพยาบาลเชียงใหม่ราม จำกัด - - - - 291 1.99

10. บริษัทซิลลิคฟาร์มา จำกัด 457 4.32 289 2.05 258 1.77

11. บริษัทซายน์แอนด์เมด - - 345 2.44 153 1.05

12. บริษัทอินซ์เคปเฮลท์แคร์ จำกัด 1,353 12.78 661 4.68 - -

13. บริษัทอื่น ๆ 5,812 54.88 8,601 60.87 8,513 58.25

รวม 10,590 100.00 14,130 100.00 14,614 100.00

(3) ขั้นตอนและเทคโนโลยีการผลิต

การให้บริการรักษาพยาบาลโดยทั่วไปจะเริ่มจากผู้ป่วยติดต่อแจ้งขอรับบริการที่แผนกประชาสัมพันธ์-เวชระเบียน
ซึ่งเจ้าหน้าที่ในแผนกจะจัดทำและค้นหาประวัติการมารับบริการตรวจรักษา (ถ้ามี)
ก่อนที่จะนำส่งเข้าพบแพทย์ผู้ที่จะทำการตรวจรักษา ภายหลังเสร็จสิ้นการตรวจวินิจฉัยจากแพทย์แล้ว
แพทย์จะจัดยาที่ใช้ในการรักษาอาการเจ็บป่วยตามที่ตรวจพบ

ในผู้ป่วยบางรายแพทย์อาจจำเป็นต้องส่งตรวจด้วยเครื่องมือที่พิเศษต่าง ๆ เช่น
เครื่องตรวจคลื่นไฟฟ้าหัวใจ, เครื่องเอกซเรย์คอมพิวเตอร์,
เครื่องตรวจวิเคราะห์เลือดระบบอัตโนมัติ ฯลฯ
ก่อนที่จะสั่งยาให้แก่ผู้ป่วยกลับไปรับประทานที่บ้านตามวิธีที่แพทย์ได้กำหนด
หรือทานตามวิธีที่เขียนกำกับไว้ที่หน้าซองยาต่อไป

ในบางครั้งผู้ป่วยบางราย แพทย์จำเป็นต้องสั่งให้เข้านอนพักรักษาตัวในโรงพยาบาล
ภายหลังรับการตรวจรักษา เพื่อรับการผ่าตัด หรือให้การรักษาพิเศษอื่น ๆ
ที่ไม่สามารถกระทำได้ที่บ้านของผู้ป่วย หรือผู้ป่วยที่จะต้องอยู่ในการดูแลของแพทย์อย่างใกล้ชิด เช่น
การให้ยาเข้าเส้นเลือด, การให้น้ำเกลือ เป็นต้น
เมื่อผู้ป่วยอาการทุเลาหรือหายจากอาการเจ็บป่วยที่เกิดขึ้น
แพทย์จึงจะอนุญาตให้กลับไปพักผ่อนรักษาตัวต่อที่บ้าน และประมาณ 2 อาทิตย์
แพทย์อาจจะนัดผู้ป่วยมาทำการตรวจประเมินผลการรักษาภายหลังจากการให้การรักษาครั้งก่อนต่อไป

-18- รายงานการเปิดเผยข้อมูลประจำปี 2543

(4) ผลของฤดูกาลที่กระทบต่อการดำเนินธุรกิจของโรงพยาบาล

รายได้ของธุรกิจโรงพยาบาลมาจากการให้บริการรักษาพยาบาลผู้ป่วย
ซึ่งส่วนใหญ่จะขึ้นอยู่กับกำลังซื้อหรือความสามารถในการจ่ายค่ารักษาพยาบาลของตัวผู้ป่วยมากกว่า
แต่ผลของฤดูกาลก็มีส่วนในการตัดสินใจในการเลือกใช้บริการของผู้ป่วยด้วยเหมือนกัน
แต่ก็เพียงเล็กน้อยอันเป็นผลสืบเนื่องมาจากวัฒนธรรมประเพณีในชุมชนที่ยึดถือปฏิบัติในแต่ละช่วงเวลาของปี
เช่น ในเดือนเมษายนของทุกปีจะเป็นช่วงเทศกาลสงกรานต์
ทำให้มีนักท่องเที่ยวหลั่งไหลเข้ามาเที่ยวในจังหวัดเชียงใหม่มากกว่าปกติ
จึงอาจทำให้มีผู้ได้รับอุบัติเหตุจากการเดินทางหรือเจ็บป่วยจากสาเหตุต่าง ๆ ได้มาก
หรือในช่วงเทศกาลดำนา-เกี่ยวข้าว และช่วงเทศกาลปีใหม่ในเดือนธันวาคม ถึงเดือนมกราคม
ประชาชนจะพยายามหลีกเลี่ยงการมารับการรักษา
หรือพยายามรีบออกจากโรงพยาบาลเพื่อไปร่วมในเทศกาลดังกล่าว
จึงอาจทำให้รายได้ของโรงพยาบาลลดลงในช่วงดังกล่าว

3.4 ผลกระทบต่อสิ่งแวดล้อม

ในการให้บริการรักษาพยาบาลนั้น
ขั้นตอนในการรักษาพยาบาลบางครั้งอาจมีสิ่งของเครื่องใช้บางอย่างติดเชื้อที่รุนแรง
เจ้าหน้าที่ทุกคนจะได้รับการสอนให้เข้าใจวิธีการดูแล ป้องกัน
และการกำจัดเชื้อโรคที่ถูกต้องตามหลักวิธีการป้องกันสากล (Universal Precaution)
และโรงพยาบาลจะดำเนินการฆ่าเชื้อโรคขั้นต้นทุกครั้งก่อนที่จะนำสิ่งปนเปื้อนต่าง ๆ
ไปทำลายอย่างถูกต้องต่อไป
นอกจากนี้โรงพยาบาลมีการติดตั้งระบบบำบัดน้ำเสียเพื่อให้การบำบัดน้ำทิ้งต่าง ๆ
ที่เกิดขึ้นจากการให้บริการก่อนที่จะปล่อยทิ้ง โดยมีวิธีป้องกันเพื่อไม่ให้มีผลกระทบต่อสิ่งแวดล้อมดังนี้

1.  การบำบัดน้ำเสีย

  น้ำเสียของโรงพยาบาลลานนาจะมาจากกิจกรรมต่าง ๆ
  ทั้งในส่วนที่ให้การบริการต่อผู้ป่วยและมาจากกิจกรรมของบุคลากรของโรงพยาบาลเอง
  โดยน้ำเสียจากกิจกรรมทั้งหมดจะผ่านการบำบัดโดยระบบบำบัดน้ำเสียรวม ซึ่งมีอยู่ 2 แห่ง
  ฝังอยู่ใต้ดิน
  ก่อนที่จะระบายลงสู่คลองแม่ข่าซึ่งเป็นคลองระบายน้ำและเป็นแหล่งรองรับน้ำทิ้งจากชุมชนต่อไป
  ทั้งนี้เพื่อช่วยลดมลภาวะต่าง ๆ ที่จะส่งผลต่อสิ่งแวดล้อมที่อาจจะเกิดขึ้นได้
  โดยอยู่ภายใต้การควบคุมดูแลของสำนักงานสาธารณสุขจังหวัดเชียงใหม่ และกองช่างสุขาภิบาล
  สำนักงานเทศบาลนครเชียงใหม่ ซึ่งได้มาตรวจคุณภาพน้ำทิ้งของโรงพยาบาลเป็นประจำ

2.  การจัดการมูลฝอยและสิ่งปฏิกูล

  การจัดการมูลฝอยและสิ่งปฏิกูลของโรงพยาบาล จะแยกเป็น 2 ประเภท

  2.1 มูลฝอยธรรมดา ได้แก่ กระดาษ, ถุงพลาสติก, เศษอาหาร เป็นต้น ซึ่งจะแยกเป็นขยะแห้ง
  และเปียก
  โดยในแต่ละวันจะมีพนักงานทำความสะอาดของโรงพยาบาลคอยเก็บกวาดและจะรวบรวมใส่ในถุงดำ
  เก็บรวบรวมไว้ยังห้องพักขยะ
  ซึ่งในแต่ละวันจะมีรถเก็บขยะมูลฝอยของเทศบาลนครเชียงใหม่มาเก็บเพื่อนำไปกำจัดต่อไป

  2.2 มูลฝอยติดเชื้อ เช่น ผ้าพันแผล, สำลี, ขวดยา, สายน้ำและขวดน้ำเกลือ, เข็มฉีดยา,
  ขยะจากห้องผ่าตัด เป็นต้น
  โรงพยาบาลจะทำการฆ่าเชื้อโรคโดยใช้น้ำยาฆ่าเชื้อโรคก่อนที่จะใส่ไว้ในถุงสีแดง
  และเก็บรวบรวมไว้ในห้องพักขยะติดเชื้อเพื่อรอการกำจัดในขั้นต่อไป
  โดยทางสำนักงานเทศบาลนครเชียงใหม่ จะเป็นผู้ดำเนินการรับผิดชอบในการกำจัด

  -19- รายงานการเปิดเผยข้อมูลประจำปี 2543

3.  ระบบป้องกันและเตือนอัคคีภัย

  - โรงพยาบาลได้มีระบบป้องกันและเตือนอัคคีภัย
  และได้จัดเตรียมอุปกรณ์-เครื่องมือในการป้องกันให้เป็นไปตามข้อกำหนดของกฎกระทรวง
  ตามความในพระราชบัญญัติควบคุมอาคารโดยเคร่งครัด โดยจะมีสำนักงานสาธารณสุขจังหวัด
  และสำนักงานแรงงานจังหวัดเชียงใหม่ จะมาตรวจความพร้อมอยู่เป็นประจำ

-   โรงพยาบาลได้ทำการอบรมและฝึกปฏิบัติการดับเพลิงเบื้องต้นให้กับพนักงานทุกคน
    โดยการควบคุมการฝึกอบรมและฝึกปฏิบัติฯ จากเจ้าหน้าที่ของหน่วยฝึกอบรมอัคคีภัย
    เทศบาลนครเชียงใหม่

3.5 งานที่ยังไม่ได้ส่งมอบ

  โรงพยาบาลไม่มีงานที่ยังไม่ได้ส่งมอบ

-20- รายงานการเปิดเผยข้อมูลประจำปี 2543